شەفەق نیوز/ لە تاوانیگ کۆمەڵگای عراقی لەرزان، گەنجیگ لەور
مرافەیگ لەبان دار خورما هەیشت کەس لە خیزانیگ کوشت و زەخمدار کرد.
لە پارێزگای بابل، مرافەیگ لەبان بەشەوکردن پارچە زەوییگ،
بویە مرافەیگ لەبان دار خورمای بیبەریگ، و رەسیە کوشتار گەورەیگ.
یەکیگ لە برایلە خوازێ ئی دارە بکەفێدە بەش خوەی، باوجی بویە
مرافەیگ ئەو برایلە ک رازی وەوە نەوین.
سەرچەوەیگ ئەرا ئاژانس شەفەق نیوز وت: یەکیگ لە برایلە چەک
هاورد و دەسکردە تەقەکردن هەڕەمەکی، و دووان لە برایلەی خوەی و برازای کوشت، و ژنیگیش
لەوەر زەخمەیلی دویای ئەوە گیانی لەدەسدا.
وتیش؛ چوار لە ژن و پاوەیل لەو تەقەکردنە زەخمدار بوین، و
بریانە خەسەخانە.
وەگورەی ئەو سەرچاوە ک نێخوازێد ناو خوەی ئاشکرا بکەێد، وت:
هێزیگ ئەمنی رەسیە شوین رووداوەگە و تاوانبارەگە دەسگیر کرد.
